b'\n_START_ARTICLE_\nMavrah\n_START_SECTION_\nZgradba\n_START_PARAGRAPH_\nTrosnjak je visok od 12 do 14\xc2\xa0cm, votel, glava sprva jaj\xc4\x8dasta, komaj kaj vi\xc5\xa1ja kakor \xc5\xa1iroka, jami\xc4\x8dasta. Ostenje jamic spo\xc4\x8detka sivo rumenkasto, z zorenjem je vse manj sivkasto, nazadnje postane povsem temno rumene barve. Robovi vmesnih sten ostanejo beli do bledo rumeni in debeli. Jami\xc4\x8dasta glave preide vodoravno v steno beta._NEWLINE_Trosovnica je na vsej povr\xc5\xa1ini, razen na robovih ostenja, svetlo sive barve, postane izrazito rumena. Na robovih sten so me\xc5\xa1i\xc4\x8dki sterilni (brez trosov). _NEWLINE_Bet je votel, 4-6/10-30, gladek, posut z drobnimi belimi zrnci, bledo rumen. Dni\xc5\xa1\xc4\x8de je nekoliko odebeljeno s posameznimi gubami, v\xc4\x8dasih s podvojeno steno in vmesnimi \xc5\xa1pranjami._NEWLINE_Meso je \xc4\x8dvrsto, nekoliko pro\xc5\xbeno, vendar lomljivo, bledo rumeno, voskastega videza, okus in vonj prijetna.\n_START_SECTION_\nU\xc5\xbeitnost\n_START_PARAGRAPH_\nMavrah je pogojno u\xc5\xbeiten. Vsebuje majhno koli\xc4\x8dino toksinov, ki jo nevtraliziramo s kuhanjem ali pe\xc4\x8denjem.'